钦定古今图书集成/明伦汇编/氏族典/第279卷 > 王世钦
## 钦定古今图书集成/明伦汇编/氏族典/第279卷 > 王世钦

按《陕西通志》：“世钦，榆林人。山海总兵，免官家居。崇祯
十六年，李自成陷长安，榆林守将王定弃城走，世钦
与尤世禄等部署诸军，守榆林城，以拒自成。城既陷，
被执，槛车送长安。自成亲释其缚，骂不屈，自成命斩
之。世钦方械系，道宿长安传舍中，且歌且饮，大醉，顾
谓驿使：‘自今至长安几日’？驿使以对，仰天大笑曰：‘行
矣，大丈夫死当为厉鬼以杀贼’。”闻者壮之。